biswa921/hiwiki-latest-pages-articles-raw huggingface dataset:
बोरते

thumb|230px|चंगेज़ ख़ान और ख़ातून बोरते अपने चार लड़कों में साम्राज्य बांटते हुए
बोरते (मंगोल: Бөртэ үжин, बोएर्ते उझ़िन; जन्म: ११६१ ई; देहांत: १२३० ई) मंगोल साम्राज्य के संस्थापक चंगेज़ ख़ान की पहली और मुख्य पत्नी थी। इन्हें मंगोल-प्रथानुसार ख़ातून की उपाधि हासिल थी। उन्हें मंगोल साम्राज्य की माहरानी भी माना जाता था। बोरते की सगाई बहुत कम उम्र में चंगेज़ ख़ान से हो गई थी और १७ वर्ष की आयु में उन दोनों का विवाह हुआ। उसके बाद एक विरोधी क़बीले ने बोरते को अग़वा कर लिया लेकिन चंगेज़ ख़ान ने आकर उन्हें बचाया। चंगेज़ ख़ान की इस जुर्रत को पहला संकेत माना जाता है कि उनमें आगे चलकर विश्व-विजय करने का साहस था। उन दोनों के चार लड़के और पाँच लडकियाँ हुई जिनसे आगे मंगोल साम्राज्य का राजवंश चला।The Conquests of Genghis Khan, Alison Behnke, Twenty-First Century Books, 2008, ISBN 978-0-7613-4025-6, ... Historians believe she died there several years before Genghis's own death, sometime between 1219 and 1224. Modern Mongolians regard Borte as a Grand Empress and a heroine ...

 इन्हें भी देखें 
 चंगेज़ ख़ान
 मंगोल साम्राज्य

 सन्दर्भ 

श्रेणी:मध्य एशिया का इतिहास
श्रेणी:मंगोल इतिहास की हस्तियाँ
श्रेणी:मंगोल इतिहास
जोची ख़ान

thumb|230px|मंगोलिया में जोची ख़ान का बुत, जो चंगेज़ ख़ान और बोरते का पहला पुत्र था
जोची ख़ान (मंगोल: Зүчи, ज़ूची; फ़ारसी: , जोजी, अंग्रेजी: Jochi;; जन्म: ११८१ ई अनुमानित; देहांत: १२२७ ई) मंगोल साम्राज्य के संस्थापक चंगेज़ ख़ान और उसकी मुख्य पत्नी बोरते का पहला पुत्र था। उसने अपने पिता के मध्य एशिया को मंगोल साम्राज्य के अधीन करने के अभियान में बहुत हिस्सा लिया। उसे एक क़ाबिल और सहासी सिपहसालार माना जाता है।Genghis Khan: Conqueror of the World , Leo de Hartog, Tauris Parke Paperbacks, 2004, ISBN 978-1-86064-972-1, ... There is no doubt that Genghis Khan owed his conquests west of Mongolia to his three eldest sons. During their father's lifetime Jochi, Chaghatai and Ogodei already enjoyed their rights in the apanages they had been allotted ...

 इन्हें भी देखें 
 चंगेज़ ख़ान
 बोरते
 बातु ख़ान
 मंगोल साम्राज्य

 सन्दर्भ 

श्रेणी:मध्य एशिया का इतिहास
श्रेणी:मंगोल इतिहास की हस्तियाँ
श्रेणी:मंगोल इतिहास
चग़ताई ख़ान

thumb|230px|मंगोलिया में चग़ताई ख़ान का बुत, जो चंगेज़ ख़ान और बोरते का दूसरा पुत्र था
चग़ताई ख़ान (मंगोल: Цагадай, त्सगदाई; फ़ारसी: , चग़ताई, अंग्रेजी: Chagtai;; जन्म: ११८३ ई अनुमानित; देहांत: १२४२ या १२४३ ई) मंगोल साम्राज्य के संस्थापक चंगेज़ ख़ान और उसकी मुख्य पत्नी बोरते का दूसरा पुत्र था। उसने अपने पिता के मध्य एशिया को मंगोल साम्राज्य के अधीन करने के अभियान में बहुत हिस्सा लिया। उसे एक क़ाबिल और सहासी सिपहसालार माना जाता है।Genghis Khan: Conqueror of the World , Leo de Hartog, Tauris Parke Paperbacks, 2004, ISBN 978-1-86064-972-1, ... There is no doubt that Genghis Khan owed his conquests west of Mongolia to his three eldest sons. During their father's lifetime Jochi, Chaghatai and Ogodei already enjoyed their rights in the apanages they had been allotted ... इसी के नाम के ऊपर चग़ताई ख़ानत, चग़ताई भाषा और चग़ताई तुर्कों का नाम पड़ा है। अपने पिता (चंगेज़ ख़ान) के देहांत के बाद उसने मध्य एशिया के क्षेत्र का शासक बनाने के ज़िम्मा सम्भाला। उसे एक गरम-मिज़ाज व्यक्ति माना जाता है क्योंकि उसने स्पष्ट रूप से चंगेज़ ख़ान के बड़े बेटे जोची ख़ान को सर्वोच्च ख़ान मानने से इनकार कर दिया।Genghis: Birth of an Empire, Conn Iggulden, Random House Digital, Inc., 2010, ISBN 978-0-385-34421-0, ... it was because his second son, Chagatai, refused to accept Jochi as their father's successor that later Genghis named his third son, Ogedai, as heir ...

 इन्हें भी देखें 
 चग़ताई ख़ानत
 चंगेज़ ख़ान
 बोरते
 मंगोल साम्राज्य

 सन्दर्भ 

श्रेणी:मध्य एशिया का इतिहास
श्रेणी:मंगोल इतिहास की हस्तियाँ
श्रेणी:मंगोल इतिहास
ओगताई ख़ान

thumb|230px|ओगताई ख़ान, जो मंगोल साम्राज्य का दूसरा ख़ागान (सर्वोच्च ख़ान) और चंगेज़ ख़ान और बोरते का तीसरा पुत्र था
ओगताई ख़ान (मंगोल: Өгэдэй, ओगदेई; फ़ारसी: , ओगताई, अंग्रेजी: Ögedei;; जन्म: ११८६ ई अनुमानित; देहांत: ११ दिसम्बर १२४१ ई) मंगोल साम्राज्य के संस्थापक चंगेज़ ख़ान और उसकी मुख्य पत्नी बोरते का तीसरा पुत्र था और पूरे साम्राज्य का दूसरा ख़ागान (सर्वोच्च ख़ान) था। उसने अपने पिता के ईरान, चीन और मध्य एशिया को मंगोल साम्राज्य के अधीन करने के अभियान में बहुत हिस्सा लिया। उसे एक क़ाबिल और सहासी सिपहसालार माना जाता है। कहा जाता है कि ओगताई अपने पिता का सब से प्रिय बेटा था। उसमें किसी भी बहस में लोगों का मत जीत लेने की क्षमता थी। बड़े कद-बुत और शक्तिशाली व्यक्तित्व वाला ओगताई हँसमुख और बुद्धिमान भी माना जाता था।Genghis Khan: Conqueror of the World , Leo de Hartog, Tauris Parke Paperbacks, 2004, ISBN 978-1-86064-972-1, ... There is no doubt that Genghis Khan owed his conquests west of Mongolia to his three eldest sons. During their father's lifetime Jochi, Chaghatai and Ogodei already enjoyed their rights in the apanages they had been allotted ...Genghis: Birth of an Empire, Conn Iggulden, Random House Digital, Inc., 2010, ISBN 978-0-385-34421-0, ... it was because his second son, Chagatai, refused to accept Jochi as their father's successor that later Genghis named his third son, Ogedai, as heir ...

 इन्हें भी देखें 
 चंगेज़ ख़ान
 बोरते
 मंगोल साम्राज्य
 ख़ागान

 सन्दर्भ 

श्रेणी:मध्य एशिया का इतिहास
श्रेणी:मंगोल इतिहास की हस्तियाँ
श्रेणी:मंगोल साम्राज्य के ख़ागान
श्रेणी:मंगोल इतिहास
तोलुइ ख़ान

thumb|230px|तोलुइ ख़ान अपनी पत्नी सोरग़ोग़तानी के साथ
तोलुइ ख़ान (मंगोल: Тулуй, फ़ारसी: , अंग्रेजी: Tolui;; जन्म: ११९२ ई; देहांत: १२३२ ई) मंगोल साम्राज्य के संस्थापक चंगेज़ ख़ान और उसकी मुख्य पत्नी बोरते का चौथा और सबसे छोटा पुत्र था। अपने पिता की वसीयत में उसे मंगोलिया का क्षेत्र मिला, जो मंगोलों की मातृभूमि थी। चंगेज़ ख़ान की मृत्यु के बाद जब ओगताई ख़ान को अगला सर्वोच्च ख़ान चुनने में थोड़ा विलम्ब हुआ तो उसी काल में तोलुइ ने एक निपुण प्रशासक की भूमिका निभाई। उस से पहले चीन और ईरान पर क़ब्ज़ा करने के चंगेज़ ख़ान के अभियान में उसने एक कुशल सिपहसलार होने का भी प्रमाण दिया। हालांकि तोलुइ ख़ान ने कभी भी सर्वोच्च ख़ान बनने का दावा नहीं किया, उसी के ही दो पुत्रों ने आगे चलकर ईरान के इलख़ानी साम्राज्य और चीन के युआन राजवंश की स्थापना की। उसकी पत्नी सोरग़ोग़तानी को मंगोल इतिहास की सबसे होशियार और सक्षम स्त्री कहा जाता है।Focus on World History: The Era of Expanding Global Connections: 1000-1500, Kathy Sammis, Walch Publishing, 2002, ISBN 978-0-8251-4369-4, ... As a widow, Sorqoqtani cared for and protected her sons, their children and grandchildren, and the great princes and soldiers who had served Chinggis Khan and Tolui Khan and were now attached to her sons ...

 इन्हें भी देखें 
 सोरग़ोग़तानी
 चंगेज़ ख़ान
 बोरते
 मंगोल साम्राज्य

 सन्दर्भ 

श्रेणी:मध्य एशिया का इतिहास
श्रेणी:मंगोल इतिहास की हस्तियाँ
श्रेणी:मंगोल इतिहास
सोरग़ोग़तानी बेकी

thumb|230px|तोलुइ ख़ान अपनी पत्नी सोरग़ोग़तानी के साथ
सोरग़ोग़तानी बेकी (मंगोल: Сорхагтани Бэхи, अंग्रेजी: Sorghaghtani Beki;; जन्म: ११९८ ई; देहांत: १२५२ ई) मंगोल साम्राज्य के संस्थापक चंगेज़ ख़ान की बहु और उसके चौथे और सबे छोटे पुत्र तोलुइ ख़ान की पत्नी थी। उसे मंगोल इतिहास की सबसे होशियार और सक्षम स्त्री माना जाता है। उसने अपने चारों बेटों - मोंगके ख़ान, हलाकु ख़ान, आरिक़ बोके और कुबलाई ख़ान - को कुशलता से अपने दादा के साम्राज्य की बागडोर संभाल लेने के लिए पाला और उनमें नेतृत्व का गुण पैदा किया। परिवार और साम्राज्य की परिस्थितियाँ समझते हुए उसने अपने बेटों के लिए अनुकूल स्थिति भी बनाई। मंगोल साम्राज्य के जारी रहने और पनपने से पूरे यूरेशिया में व्यापार और विचारों की अदला-बदली के मार्ग खुलने का बहुत श्रेय उसको दिया जाता है। बहुत से इतिहासकार उसे विश्व इतिहास की सब से प्रभावशाली स्त्रियों में से एक भी समझते हैं।Focus on World History: The Era of Expanding Global Connections: 1000-1500, Kathy Sammis, Walch Publishing, 2002, ISBN 978-0-8251-4369-4, ... As a widow, Sorqoqtani cared for and protected her sons, their children and grandchildren, and the great princes and soldiers who had served Chinggis Khan and Tolui Khan and were now attached to her sons ...The role of women in the Altaic world: Permanent International Altaistic Conference, 44th meeting, Walberberg, 26-31 अगस्त 2001, Otto Harrassowitz Verlag, 2007, ISBN 978-3-447-05537-6, ... After the death of Tolui Khan in the 1 3th century, his queen, Sorqaytani ruled alone for a short period ... धर्म से यह एक नेस्टोरियाई ईसाई थी।Genghis Khan and the Mongol empire, William W. Fitzhugh, Morris Rossabi, William Honeychurch, Houston Museum of Natural Science, Dino Don, 2009, ISBN 978-0-295-98957-0, ... A Nestorian Christian captured by Genghis's troops and then turned over in marriage to his son Tolui, she took charge of her sons' educations, ensuring that they not only applied themselves to military training but learned to read ...

 इन्हें भी देखें 
 तोलुइ ख़ान
 चंगेज़ ख़ान
 मंगोल साम्राज्य

 सन्दर्भ 

श्रेणी:मध्य एशिया का इतिहास
श्रेणी:मंगोल इतिहास की हस्तियाँ
श्रेणी:मंगोल इतिहास
ख़ागान

230px|thumb|कुबलई ख़ान मंगोल साम्राज्य का पाँचवा ख़ागान (सर्वोच्च ख़ान) था
ख़ागान या ख़ाक़ान (मंगोल: хаган, फ़ारसी: ) मंगोलियाई और तुर्की भाषाओँ में 'सम्राट' के बराबर की एक शाही उपाधि थी। इसी तरह ख़ागानत इन्ही भाषाओँ में 'साम्राज्य' के लिए शब्द था। ख़ागान को कभी-कभी 'ख़ानों का ख़ान' या 'ख़ान-ए-ख़ाना' भी अनुवादित किया जाता है, जो 'महाराजाधिराज' (यानि 'राजाओं का राजा') या 'शहंशाह' (यानि 'शाहों का शाह') के बराबर है। जब मंगोल साम्राज्य विस्तृत हो गया था तो उसके भिन्न हिस्सों को अलग-अलग ख़ानों के सुपुर्द कर दिया था। इन सब ख़ानों से ऊपर के 'सर्वोच्च ख़ान' को 'ख़ागान' कहा जाता था।Muscovy and the Mongols: Cross-Cultural Influences on the Steppe Frontier, 1304-1589, Donald Ostrowski, Cambridge University Press, 2002, ISBN 978-0-521-89410-4, ... A khagan, in steppe terms, is a 'super' khan, that is, one who has khans owing him allegiance ...

 उच्चारण 
'ख़ागान' में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है।

 इन्हें भी देखें 
 ख़ान (उपाधि)
 ख़ानत
 मंगोल साम्राज्य
 तुर्क

 सन्दर्भ 

श्रेणी:मंगोल इतिहास
श्रेणी:मंगोल साम्राज्य के ख़ागान
श्रेणी:राजसी उपाधियाँ
श्रेणी:मध्य एशिया
श्रेणी:मध्य एशिया का इतिहास
लॉक नेस दानव

लॉक नेस दानव () एक पानी में रहने वाला दानव है जिसकी केवल दंत कथाओं में पुष्टी की गई है। आज तक इसके दिखने की केवल कहानियां ही पाई गई है पर कोई पुख्ता सबुत नहीं मिले है। इस दानव के स्कॉटलैंड के लॉक नेस इलाके में निवास करने की कहानियां मिलती है।

इसका एक मात्र चित्र "सर्जन्स फ़ोटोग्राफ़" है जिसे 1934 में खिंचा गया था। इस दानव को लेकर काफ़ी शोध कार्य हुआ है परन्तू आज तक इसके असली होने की साफ़ पुष्टी नहीं की गई है। कईं विद्वनों के अनुसार यह लुप्त हो चुके डायनासोर की प्रजाती पेलेसिओसॉरस का है। इन सब के बावजूद यह आज भी शोधकर्ताओं के अश्चर्य का करण है और कईं लोगों व यात्रियों को लॉक नेस आने के लिए आकर्षित करता है।
thumb|सर्जन्स फ़ोटोग्राफ़

 सन्दर्भ 

श्रेणी:दंत कथा वाले जीव
ख़ानगई पर्वत

thumb|230px|मध्य मंगोलिया में स्थित ख़ानगई पर्वत
thumb|230px|ख़ानगई पर्वतों के बीच तेरख़िइन त्सगाआन झील
ख़ानगई पर्वत (मंगोल: Хангайн нуруу, अंग्रेज़ी: Khangai Mountains) मध्य मंगोलिया में स्थित एक पर्वत शृंखला है। यह मंगोलिया की राजधानी उलान बतोर से लगभग ४०० किमी पश्चिम पर स्थित है। ख़ानगई के पहाड़ अल्ताई पर्वतों से पूर्व में और सायन पर्वतों से दक्षिण की तरफ़ हैं।

५०० किमी तक चलने वाली ख़ानगई शृंखला का सबसे ऊँचा पहाड़ लगभग ४,००० मीटर लम्बा ओतगोनतेंगर (Отгонтэнгэр, Otgontenger) है। इन पहाड़ों से ओरख़ोन, सेलेंगे, इदर और ज़वख़ान नदियाँ निकलती हैं और इसी क्षेत्र में ओरोग और बोओन झीलें भी स्थित हैं। पश्चिम में यह पर्वत ख़त्म होते हैं और महान झील द्रोणी शुरू होती है।Historical dictionary of Mongolia, Alan J. K. Sanders, Scarecrow Press, 2010, ISBN 978-0-8108-6191-6, ... KHANGAI. Mountains situated in central Mongolia, extending for some 500 kilometers across eastern Zavkhan, northern Bayankhon-gor, Arkhangai, and Övörkhangai Provinces. The highest peak is Otgontenger ...

 नाम का उच्चारण 
'ख़ानगई' में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है।

 इन्हें भी देखें 
 अल्ताई पर्वत
 सायन पर्वत
 मंगोलिया

 सन्दर्भ 

श्रेणी:पर्वतमालाएँ
श्रेणी:मंगोलिया की पर्वतमालाएँ
श्रेणी:मंगोलिया के पर्वत
श्रेणी:मंगोलिया का भूगोल
श्रेणी:मध्य एशिया के पर्वत
येनिसेय नदी

thumb|230px|येनिसेय नदी का जलसम्भर, समेत बायकल झील के
येनिसेय नदी (रूसी: Енисе́й, अंग्रेज़ी: Yenisei) उत्तरी एशिया के साइबेरिया क्षेत्र की एक महान नदी है जो आर्कटिक महासागर में विलय होने वाला दुनिया का सबसे बड़ा नदी-मंडल है। यह नदी मंगोलिया 
के सायन पर्वतों से शुरू होकर रूस में दाख़िल होती है और फिर उत्तर की तरफ़ हज़ारों किलोमीटर बहकर आर्कटिक महासागर के कारा सागर में बह जाती है। कुल मिलाकर यह ५,५३९ किमी लम्बी है। इसकी औसत गहराई १४ मीटर (४५ फ़ुट) है और सबसे ज़्यादा गहराई २४ मीटर (८० फ़ुट) है। कुल मिलाकर येनिसेय नदी के जलसम्भर का क्षेत्रफल २५,८०,००० वर्ग किमी है। अपने कुल पानी के बहाव के हिसाब से यह नदी विश्व की छठी सब से बड़ी नदी है।Lakes and rivers, Trevor Day, Richard Garratt, Infobase Publishing, 2006, ISBN 978-0-8160-5328-5, ... The Yenisey rises in the Sayan Mountains of southern Siberia at the confluence of the Bol'shoy (Great) Yenisey and Malyy (Little) Yenisey Rivers. It flows westward and then northward ...Rivers and Streams, Britannica Educational Publishing, The Rosen Publishing Group, 2011, ISBN 978-1-61530-411-0, ... The Yenisey River (Evenk: Ioanesi), or “Great River,” of central Russia is one of the longest rivers in Asia. The world's sixth largest river in terms of discharge, the Yenisey runs from south to north ...

 दृश्य 

 इन्हें भी देखें 
 बायकल झील
 साइबेरिया
 जलसम्भर

 सन्दर्भ 

श्रेणी:साइबेरिया की नदियाँ
श्रेणी:रूस की नदियाँ
श्रेणी:साइबेरिया
क्रस्नोयार्स्क क्राय

thumb|220px|रूस के नक़्शे में क्रस्नोयार्स्क क्राय की स्थिति (लाल रंग में)
क्रस्नोयार्स्क क्राय (रूसी: Забайкальский край) रूस के साइबेरिया क्षेत्र में स्थित एक 'क्राय' का दर्जा रखने वाला संघीय खंड है। सन् २०१० में की गई एक जनगणना के अनुसार इसकी आबादी २८,२८,१८७ थी। इस क्राय का क्षेत्रफल २३,३९,७०० वर्ग किलोमीटर है, जो कि पूरे रूस का १३% है। उत्तर में यह क्राय आर्कटिक महासागर से तटवर्ती है। इसकी राजधानी क्रस्नोयार्स्क शहर है।

 इन्हें भी देखें 
 रूस के संघीय खंड
 रूस के क्राय
 साइबेरिया

 सन्दर्भ 

श्रेणी:साइबेरिया
श्रेणी:क्रस्नोयार्स्क क्राय
श्रेणी:रूस के क्राय
श्रेणी:रूस के प्रशासनिक विभाग
पेर्म क्राय

thumb|220px|रूस के नक़्शे में पेर्म क्राय की स्थिति (लाल रंग में)
पेर्म क्राय (रूसी: Пе́рмский край) रूस में स्थित एक 'क्राय' का दर्जा रखने वाला संघीय खंड है। यह पूर्वी यूरोप के मैदानी इलाक़े में यूराल पहाड़ों की पश्चिमी ढलानों पर स्थित है। इसका ९९.८% क्षेत्र यूरोप में और केवल ०.२% क्षेत्र एशिया के महाद्वीप में पड़ता है। सन् २०१० में की गई एक जनगणना के अनुसार इसकी आबादी २६,३५,२७६ थी। इस क्राय का क्षेत्रफल १,६०,६०० वर्ग किलोमीटर है। इसकी राजधानी पेर्म शहर है।

 दृश्य 

 इन्हें भी देखें 
 रूस के संघीय खंड
 रूस के क्राय

 सन्दर्भ 

श्रेणी:पेर्म क्राय
श्रेणी:रूस के क्राय
श्रेणी:रूस के प्रशासनिक विभाग
ख़ाबारोव्स्क क्राय

thumb|220px|रूस के नक़्शे में ख़ाबारोव्स्क क्राय की स्थिति (लाल रंग में)
ख़ाबारोव्स्क क्राय (रूसी: Пе́рмский край) रूस के सुदूर-पूर्वी भाग में स्थित एक 'क्राय' का दर्जा रखने वाला संघीय खंड है। इसका अधिकतर क्षेत्र अमूर नदी के जलसम्भर के निचले हिस्से में आता है, हालांकि इसमें ओख़ोत्स्क सागर के किनारे लगा एक विस्तृत पहाड़ी इलाक़ा भी शामिल है। सन् २०१० में की गई एक जनगणना के अनुसार इसकी आबादी १३,४३,८६९ थी। इस क्राय का क्षेत्रफल ७,८८,६०० वर्ग किलोमीटर है। इसकी राजधानी ख़ाबारोव्स्क शहर है।Historical dictionary of the Russian Federation , Robert A. Saunders, Vlad Strukov, Scarecrow Press, 2010, ISBN 978-0-8108-5475-8 मूल तौर पर यहाँ एवेंक, नेगिदाल, उल्च, ओरोच और उदेगे जैसी तुन्गुसी जातियाँ और निव्ख़ जैसी जनजातियाँ रहती थीं।Anthropology of the North Pacific Rim, William W. Fitzhugh, Valérie Chaussonnet, Smithsonian Institution Press, 1994, ISBN 978-1-56098-202-9

 दृश्य 

 इन्हें भी देखें 
 ख़ाबारोव्स्क
 अमूर नदी
 ओख़ोत्स्क सागर
 साइबेरिया
 रूस के क्राय

 सन्दर्भ 

श्रेणी:ख़ाबारोव्स्क क्राय
श्रेणी:रूस के क्राय
श्रेणी:रूस के प्रशासनिक विभाग
श्रेणी:साइबेरिया
किज़िल

thumb|230px|किज़िल में 'एशिया का केंद्र' स्तंभ
thumb|230px|किज़िल शहर का 'संगीत और नाटक केंद्र'
किज़िल (तूवी: Кызы́л, अंग्रेज़ी: Kyzyl) रूस के तूवा गणराज्य प्रांत की राजधानी है। तूवा साइबेरिया क्षेत्र में स्थित है और एशिया के महाद्वीप के ठीक बीच में (यानी भौगोलिक केंद्र) में होने के लिए मशहूर है।Forbes, Volume 176, Issues 6-9, Bertie Charles Forbes, Forbes Inc., 2005, ... At 51°42' N, 94°23' E, Kyzyl sits at the absolute geographic center of Asia. To the north, beyond the Sayan Mountains, lies central Siberia; to the south, beyond the Tannu-Ola range, lies Mongolia ...Siberia: a cultural history, A. J. Haywood, Oxford University Press, 2010, ISBN 978-0-19-975418-2, ... But whether Asia's true heart can be pinpointed in Kyzyl is open to debate. While one monument marks its location here, a different monument denoting a second geographical “centre of Asia” is situated 631 miles away as the crow flies ... सन् २०१० में हुई जनगणना के अनुसार इसकी आबादी १.१ लाख थी।

 विवरण 
यह शहर येनिसेय नदी और माली येनिसेय नदी के संगम पर स्थित है (इस संगम के बाद नदी का नाम वेर्ख़्नी येनिसेय नदी हो जाता है)। किज़िल की स्थापना १९१४ में बेलोत्सार्स्क (Белоца́рск) के नाम से हुई थी, जो पहले १९१८ में बदलकर ख़ेम-बेल्दयिर (Хем-Белды́р) और फिर १९२६ में किज़िल रख दिया गया। तूवी भाषा और बहुत सी अन्य तुर्की भाषाओँ में 'किज़िल' शब्द का अर्थ 'लाल' (रंग) होता है।Historical dictionary of Mongolia, Alan J. K. Sanders, Scarecrow Press, 2010, ISBN 978-0-8108-6191-6, ... It was previously called Belotsarsk and then Khem-Beldir (confluence), 1918–26, when it became Kyzyl (red). The population of Kyzyl is 104000 (2002). The town is situated at the confluence of the Kaa Khem (Greater Yenisey) and Bii Khem (Lesser Yenisey) ...

 इन्हें भी देखें 
 तूवा
 येनिसेय नदी

 सन्दर्भ 

श्रेणी:तूवा
श्रेणी:रूस के नगर
श्रेणी:साइबेरिया
श्रेणी:मध्य एशिया के शहर
श्रेणी:रूस के गणतंत्रों की राजधानियाँ
तूवी भाषा

thumb|220px|तूवा की राजधानी किज़िल में तुर्की लिपि का एक प्राचीन शिलालेख
तूवी भाषा (तूवी: тыва дыл, तूवा द्यिल; अंग्रेज़ी: Tuvan) रूस के तूवा गणराज्य में बोली जाने वाली एक तुर्की भाषा है। इसके मातृभाषी तूवा के आलावा चीन, मंगोलिया और रूस के अन्य भागों में भी पाए जाते हैं। इसे मातृभाषा बोलने वालों की संख्या लगभग २.५ लाख अनुमानित की गई है। हालांकि यह एक तुर्की भाषा है, इसमें मंगोल, तिब्बती और रूसी भाषाओं का काफ़ी प्रभाव भी दिखता है। अलग तूवी समुदायों में इसकी अलग-अलग उपभाषाएँ बोली जाती हैं।Mongolic elements in Tuvan , Bayarma Khabtagaeva, Otto Harrassowitz Verlag, 2009, ISBN 978-3-447-06095-0, ... The Tuvan language is a member of the Turkic language family ...

 इन्हें भी देखें 
 तूवा
 तुर्की भाषाएँ
 साइबेरियाई तुर्की भाषाएँ

 सन्दर्भ 

 बाहरी कड़ियाँ
आए ख़ेरेल, यूट्यूब पर तूवी भाषा में एक प्रार्थना-गीत का विडियो।
श्रेणी:रूस की भाषाएँ
श्रेणी:साइबेरियाई तुर्की भाषाएँ
श्रेणी:तुर्की भाषाएँ
श्रेणी:तूवा
कारा-ख़ितान ख़ानत

thumb|230px|सन् १२०० में कारा-ख़ितान ख़ानत (हरे रंग में)
कारा-ख़ितान ख़ानत (मंगोल: Хар Хятан, ख़ार ख़ितान; चीनी: 西遼, शी लियाओ; अंग्रेजी: Kara-Khitan Khanate), जिसे पश्चिमी लियाओ साम्राज्य भी कहा जाता है, मध्य एशिया में स्थित ख़ितानी लोगों का एक साम्राज्य था जो सन् ११२४ ईसवी से १२१८ ईसवी तक चला। ख़ितानियों का लियाओ राजवंश उत्तरी चीन पर राज करा करता था लेकिन जुरचेन लोगों के आक्रमण से वे पश्चिम की ओर चले गए और वहाँ लियाओ राजघराने के वंशज येलू दाशी (耶律達實, Yelü Dashi) ने कारा-ख़ितान नाम की ख़ानत शुरू करी।Encyclopedia of the peoples of Asia and Oceania , Barbara A. West, Infobase Publishing, 2009, ISBN 978-0-8160-7109-8, ... From there Yelu Dashi and his army, taking the name Kara Khitai, continued southwest into Central Asia. In 1130 these Kara Khitai defeated a joint Seljuk Turk–Karakhanid (Karluks) army on the steppes near Samarkand to establish themselves as one of the strongest kingdoms in Central Asia ... इसकी राजधानी आधुनिक किर्गिज़स्तान में स्थित बलासागुन शहर (Balasagun, ) था। जब तक यह साम्राज्य चला इसे मध्य एशिया के सबसे शक्तिशाली राज्यों में से एक माना जाता रहा। कारा-ख़ितान पर १२११ में नायमन लोगों के नेता कुचलुग ख़ान ने धोखे से क़ब्ज़ा कर लिया। चंद साल बाद १२१८ में मंगोल साम्राज्य ने यहाँ आक्रमण किया और इस साम्राज्य को हमेशा के लिए नष्ट कर दिया।Empires of the Silk Road: A History of Central Eurasia from the Bronze Age to the Present , Christopher I. Beckwith, Princeton University Press, 2011, ISBN 978-0-691-15034-5, ... Chinggis sent his general Jebe to the west after Küčlüg. Jebe defeated the Kara Khitai forces sent against him ...

 इन्हें भी देखें 
 ख़ितानी लोग
 नायमन लोग
 जुरचेन लोग
 ख़ानत
 लियाओ राजवंश

 सन्दर्भ 

श्रेणी:किर्गिज़स्तान का इतिहास
श्रेणी:मध्य एशिया का इतिहास
श्रेणी:चीन का इतिहास
श्रेणी:मंगोलिया का इतिहास
ताजिकी भाषा

thumb|240px|द्वार पर ताजिकी में सिरिलिक लिपि में लिखा है 'बाग़-ए उस्तोद रुदाकी' (उस्ताद रुदाकी का बाग़)
ताजिकी या ताजिकी फ़ारसी (тоҷикӣ, , तोजिकी) मध्य एशिया में बोली जाने वाली आधुनिक फ़ारसी भाषा का एक रूप है। ताजिकी बोलने वाले ज़्यादातर ताजिकिस्तान और उज़बेकिस्तान में रहते हैं, हालांकि ताजिकी मातृभाषियों के कुछ समुदाय अफ़्ग़ानिस्तान, रूस और चीन के शिनजियांग प्रान्त में भी मिलते हैं। अनुमानित किया गया है कि कुल मिलकर सन् १९९१ में ताजिकी बोलने वालों की संख्या ४४.६ लाख थी। वैसे तो ताजिकी ईरान में बोली जाने वाली फ़ारसी से काफ़ी मिलती है लेकिन ईरानी फ़ारसी में अरबी भाषा का प्रभाव अधिक है जबकि ताजिकी में तुर्की भाषाओँ और कुछ हद तक उज़बेक भाषा का असर ज़्यादा दिखता है।The Handbook of Language Contact , Raymond Hickey, John Wiley and Sons, 2010, ISBN 978-1-4051-7580-7, ... Certain shared features are due to Turkic influence on pre-Tajik eastern Persian varieties. An increasing Uzbek influence on Tajik may be observed. Northern Tajik has even been described, albeit inadequately, as a Turkic language 'in statu nascendi' ... कई दशकों तक ताजिकिस्तान सोवियत संघ का हिस्सा था और उसके प्रभाव से ताजिकी आम तौर से सिरिलिक लिपि में लिखी जाती है।Atlas of languages of intercultural communication in the Pacific, Asia and the Americas , Stephen Adolphe Wurm, Peter Mühlhäusler, Darrell T. Tryon, Walter de Gruyter, 1996, ISBN 978-3-11-013417-9, ... In 1930, the Arab alphabet was changed to the Latin one, and in 1940 to a writing system on a Russian (Cyrillic) graphic base. In 1989, the national status of the Tajik language was declared ...

 इन्हें भी देखें 
 फ़ारसी
 ताजिकिस्तान
 उज़बेक भाषा
 सुरूद-ए-मिल्ली, ताजिकी भाषा में ताजिकिस्तान का राष्ट्रगान (हिन्दी व्याख्या सहित)

 सन्दर्भ 

श्रेणी:फ़ारसी
श्रेणी:ईरानी भाषाएँ
श्रेणी:विश्व की प्रमुख भाषाएं
श्रेणी:ताजिकिस्तान
श्रेणी:ताजिकिस्तान की भाषाएँ
श्रेणी:उज़्बेकिस्तान की भाषाएँ
श्रेणी:अफ़ग़ानिस्तान की भाषाएँ
ताजिकिस्तान के प्रान्त

thumb|240px|ताजिकिस्तान के चार प्रान्त (संख्यांक तालिका से मिलाएँ)
ताजिकिस्तान में चार प्रान्त हैं। राजधानी क्षेत्र के अलावा, यह तीन प्रकार के हैं:
 साधारण प्रान्त: जिन्हें 'विलोयत' (ताजिकी: вилоят, ) कहा जाता है - ध्यान दें कि 'विलायत' बहुत से मध्य एशियाई देशों में 'प्रान्त' के लिए शब्द है; ऐसे दो प्रान्त हैं
 स्वशासित प्रान्त: जिसे 'विलोयत-इ-मुख़्तोर' (ताजिकी: Вилояти мухтор, ) कहा जाता है; ऐसा सिर्फ एक प्रान्त है
 गणतंत्र-अधीन ज़िले: ऐसा भी एक ही प्रान्त है और इसपर केन्द्रीय सरकार सीधा शासन करती है
 दुशान्बे: यह ताजिकिस्तान का राजधानी क्षेत्र है और किसी प्रान्त का भाग नहीं

 प्रान्तों कि सूची 
ताजिकिस्तान के प्रान्त इस प्रकार हैं:

 प्रान्त  राजधानी  क्षेत्रफल (किमी2) आबादी (सन् २००८)Population of the Republic of Tajikistan as of 1 जनवरी 2008, State Statistical Committee, Dushanbe, 2008  संख्यांक सुग़्द प्रान्त ख़ुजन्द  २५,४००  २१,३२,१०० १ गणतंत्र-अधीन ज़िले दुशान्बे  २८,६००  १६,०६,९००  २ ख़तलोन प्रान्त क़ुरग़ोनतेप्पा　 २४,८००  २५,७९,३०० ३ कूहिस्तोनी-बदख़्शान स्वशासित प्रान्त ख़ोरूग़  ६४,२००  २,१८,०००  ४

 उपप्रान्तीय विभाग 
हर प्रान्त को आगे ज़िलों में विभाजित किया जाता है, जिन्हें ताजिकी भाषा में 'रायोन' या 'नोहिया' (Ноҳия, ) कहते हैं। ताजिकिस्तान में कुल मिलाकर ५८ ज़िले हैं। ज़िलों के नीचे के विभाग को 'जमोआत' (हिन्दी के 'जमात' से तुलना कीजिये) कहते हैं। इस से भी नीचे गाँव आते हैं जिन्हें 'देहा' (हिन्दी के 'देहात' से तुलना कीजिये) कहते हैं।

 इन्हें भी देखें 
 विलायत (प्रशासनिक विभाग)
 रायोन
 ताजिकिस्तान

 सन्दर्भ 

श्रेणी:ताजिकिस्तान के प्रान्त
श्रेणी:ताजिकिस्तान
सुग़्द प्रान्त

thumb|230px|सुग़्द प्रान्त (ख़ाक़ी रंग में) ताजिकिस्तान के उत्तर में स्थित है
thumb|230px|ख़ुजन्द में स्थित सुग़्द ऐतिहासिक संग्राहलय
सुग़्द (ताजिकी: Суғд, ) या विलोयत-इ-सुग़्द ताजिकिस्तान की एक विलायत (प्रान्त) है। यह मध्य एशिया के प्राचीन सोग़दा क्षेत्र में स्थित है जिस से इस प्रान्त का नाम भी पड़ा है। सुग़्द प्रान्त ताजिकिस्तान के उत्तर-पश्चिम में स्थित है। इसका कुल क्षेत्रफल २५,४०० वर्ग किमी है और सन् २००८ में इसकी आबादी १८.७ लाख अनुमानित कि गई थी। ताजिकिस्तान के ३०% लोग इस प्रान्त में रहते हैं। सुग़्द प्रान्त की राजधानी ख़ुजन्द शहर है।Central Asia, Bradley Mayhew, Greg Bloom, Paul Clammer, Lonely Planet, 2010, ISBN 978-1-74179-148-8

 नाम और उच्चारण 
जब तक ताजिकिस्तान सोवियत संघ का भाग था तब तक सुग़्द प्रान्त को 'लेनिनाबाद' बुलाया जाता था। १९९१ के बाद इसका नाम 'सुग़्द' रखा गया। इस शब्द में 'ग़' अक्षर के उच्चारण पर ध्यान दें क्योंकि यह बिना बिन्दु वाले 'ग' से ज़रा भिन्न है। इसका उच्चारण 'ग़लती' और 'ग़रीब' शब्दों के 'ग़' से मिलता है।

 विवरण 
सुग़्द प्रान्त की अंतर्राष्ट्रीय सीमाएँ उज़बेकिस्तान के जिज़ाख़, नमन्गान, समरक़न्द और फ़रग़ना प्रान्तों से और काज़ाख़स्तान के ओश और बातकेन प्रान्तों से लगती हैं। सिर दरिया प्रान्त के क्षेत्र से गुज़रता है और पानी का एक मुख्य स्रोत है। सुग़्द और बाक़ी ताजिकिस्तान के बीच में ज़रफ़शान पर्वत शृंखला खड़ी है जिसके दर्रे अक्सर सर्दियों में बर्फ़बारी से बंद हो जाते हैं। प्रान्त का दक्षिणी हिस्सा ज़रफ़शान नदी कि घाटी में आता है, जबकि उत्तरी हिस्सा फ़रग़ना वादी में स्थित है। ताजिकिस्तान का अल्पसंख्यक उज़बेक समुदाय का अधिकाँश भाग इसी प्रान्त में रहता है।Global security watch - Central Asia, Reuel R. Hanks, ABC-CLIO, 2010, ISBN 978-0-313-35422-9, ... Slightly more than 15 percent of the population is Uzbek, and this large minority is concentrated in the Sughd region ... Most of the support for the Tajik government came from Sughd province (then called Leninabad oblast) ...

 इन्हें भी देखें 
 सोग़दा
 ख़ुजन्द
 ताजिकिस्तान के प्रान्त
 विलायत (प्रशासनिक विभाग)
 ताजिकिस्तान

 सन्दर्भ 

श्रेणी:सुग़्द प्रान्त
श्रेणी:ताजिकिस्तान के प्रान्त
श्रेणी:ताजिकिस्तान
श्रेणी:फ़रग़ना वादी
ख़तलोन प्रान्त

thumb|220px|ख़तलोन प्रान्त के कुलोब क्षेत्र का एक स्वागत-द्वार, ऊपर ताजिकी में लिखा है 'ख़ुश-ओमादीद' (हिन्दी के 'ख़ुशआमदीद' के बराबर)
ख़तलोन (ताजिकी: Хатлон, ) या विलोयत-इ-ख़तलोन ताजिकिस्तान की एक विलायत (प्रान्त) है। यह ताजिकिस्तान के दक्षिण-पश्चिम में स्थित है। इसका कुल क्षेत्रफल २४,८०० वर्ग किमी है और सन् २००८ में इसकी आबादी २५.८ लाख अनुमानित की गई थी। ख़तलोन प्रान्त की राजधानी क़ुरग़ोनतेप्पा शहर है जिसका पुराना नाम कुर्गान-त्युबे था।Central Asia, Bradley Mayhew, Greg Bloom, Paul Clammer, Lonely Planet, 2010, ISBN 978-1-74179-148-8

 नाम का उच्चारण 
'ख़तलोन' में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है।

 विवरण 
ख़तलोन प्रान्त उत्तर में गिस्सार पर्वत शृंखला और दक्षिण में पंज नदी के बीच स्थित है। इसकी अंतर्राष्ट्रीय सीमाएँ पश्चिम में उज़बेकिस्तान और दक्षिण में अफ़्ग़ानिस्तान से लगती हैं। सोवियत संघ के ज़माने में (जब ताजिकिस्तान उसका अंग था) ख़तलोन प्रान्त दो प्रान्तों में विभाजित था - कुर्गान-त्युबे ओब्लास्त (Курган-Тюбе) और कुलोब ओब्लास्त (Куляб)। नवम्बर १९९२ में इन दोनों प्रदेशों का विलय करके ख़तलोन प्रान्त बनाया गया। कुर्गान-त्युबे का इलाक़ा कोफ़रनिहोन नदी और वख़्श नदी की वादियों में पश्चिमी ख़तलोन में पड़ता है। कुलोब का इलाक़ा पूर्वी ख़तलोन में किज़िलसु नदी और यख़सु नदी की घाटियों में पड़ता है। पूरे प्रान्त में कुल मिलकर २४ ज़िले हैं - १४ पश्चिमी ख़तलोन में और १० पूर्वी ख़तलोन में। ख़तलोन की अधिकतर आबादी कृषि में लगी हुई है, विशेषकर कपास और मवेशी पालन के क्षेत्रों में। उद्योगों में केवल २-३% लोग ही काम करते हैं।The forsaken people: case studies of the internally displaced, Roberta Cohen, Francis Mading Deng, Brookings Institution Press, 1998, ISBN 978-0-8157-1514-6, ... Parliament held a special session in Khojand in November and elected Imomali Rakhmonov, a Kulobi, the new president. At that time, Parliament decided to merge the districts of Kurgan Teppe and Kulob, thereby forming the new Khatlon Oblast ...

 इन्हें भी देखें 
 ताजिकिस्तान के प्रान्त
 विलायत (प्रशासनिक विभाग)
 ताजिकिस्तान

 सन्दर्भ 

श्रेणी:ख़तलोन प्रान्त
श्रेणी:ताजिकिस्तान के प्रान्त
श्रेणी:ताजिकिस्तान
लेडी एंड द ट्रैम्प

लेडी एंड द ट्रैम्प () १९५५ में वॉल्ट डिज़्नी द्वारा निर्मित एनीमेटेड फिल्म है।

 आवाज़ 
 बार्बरा लुडी - लेडी
 लैरी रॉबर्टस - द ट्रैम्प
 बिल थॉम्सन - Jock, Joe, Bulldog, Dachsie, Policeman
 बिल बेउकॉम - Trusty
 George Givot - Tony
 पेगी ली - Darling, Si, Am, Peg
 Verna Felton - Aunt Sarah
 Stan Freberg - the beaver
 Alan Reed - Boris
 Thurl Ravenscroft - Al the alligator
 Dallas McKennon - Toughy, Pedro, Professor, Hyena
 Lee Millar - Jim Dear, Dogcatcher
 The Mellomen (Thurl Ravenscroft, Bill Lee, Max Smith, Bob Hamlin and Bob Stevens) - Dog Chorus

 सन्दर्भ 

 बाहरी कड़ियाँ 
 
 
 

श्रेणी:अंग्रेज़ी फ़िल्में
श्रेणी:अमेरिकी फ़िल्में
श्रेणी:एनीमेटेड फ़िल्में
श्रेणी:डिज़्नी फ़िल्में
गणतंत्र-अधीन ज़िले

thumb|230px|ताजिकिस्तान के गणतंत्र-अधीन ज़िले (ख़ाक़ी रंग में) देश के मध्य में स्थित है
गणतंत्र-अधीन ज़िले (ताजिकी: Ноҳияҳои тобеи ҷумҳурӣ, , नोहियाहो-इ तोबे-इ जुम्हूरी) ताजिकिस्तान का एक प्रशासनिक विभाग है। देश के मध्य भाग में स्थित यह १३ ज़िलें हैं जो किसी ताजिक प्रान्त का भाग नहीं हैं बल्कि जिनपर ताजिकी केन्द्रीय सरकार सीधा शासन करती है।Central Asia, Bradley Mayhew, Greg Bloom, Paul Clammer, Lonely Planet, 2010, ISBN 978-1-74179-148-8

 विवरण 
मध्यकाल में गणतंत्र-अधीन ज़िलों का क्षेत्र 'कारोतेगिन' (Karotegin) के नाम से जाना जाता था।Appletons ̕annual cyclopædia and register of important events. v. [1-15, 1861-75; v. 16-35], Appleton, 1876, ... It is far more likelv that for long years Kulab, Darwar, and Karotegin, will be virtually independent, and that, whatever may happen to the westward, we shall thus, at any rate, escape the inconvenience of direct Russian contact ... जब ताजिकिस्तान को सोवियत संघ का भाग बनाया गया तो सन् १९३९ में यह क्षेत्र ग़र्म ओब्लास्त (Гармская область) का हिस्सा बना। सन् १९५५ में इस ओब्लास्त को ख़त्म कर दिया गया।Understanding violent conflict: A comparative study of Tajikistan and Uzbekistan, Idil Tuncer Kilavuz, Indiana University. Central Eurasian Studies, ProQuest, 2007, ISBN 978-0-549-22419-8, ... For example, when the oblast Garm (comprised of Tavildara, Komsomolabad, Tajikabad, Faizabad and Jirgital rayons) was abolished, Garm became a rayon ...

 इन्हें भी देखें 
 ताजिकिस्तान के प्रान्त
 ताजिकिस्तान

 सन्दर्भ 

श्रेणी:ताजिकिस्तान के प्रान्त
श्रेणी:ताजिकिस्तान
धातुरचना विज्ञान

thumb| धातु-रचना-विज्ञान काटने का नमूने
धातुओं के अनेकानेक गुण सूक्ष्मदर्शी की सहायता से ज्ञात किए जा सकते हैं। सूक्ष्मदर्शी द्वारा धातुपरीक्षण की इस विधि को धातु-रचना-विज्ञान (Metallography) कहते हैं। इसके द्वारा धातुओं अथवा मिश्र धातुओं की आंतरिक रचना, अथवा उनपर उष्मोपचार के प्रभाव का अध्ययन किया जाता है।

इस कार्य के लिए जो सूक्ष्मदर्शी उपयोग में लाए जाते हैं उनका निर्माण जीवविज्ञान इत्यादि में प्रयुक्त होनेवाले सूक्ष्मदर्शियों से भिन्न होता है। धातुएँ परांध होती हैं। प्रकाश की किरणें उनमें से पार नहीं हो सकती। इसलिए यहाँ पर परावर्तन सिद्धांत का उपयोग किया जाता है, जिससे निदर्श (specimen) पर पड़नेवाली प्रकाश की किरणें परावर्तित होकर मनुष्य के नेत्र तक पहुँचती हैं। धातुओं के सूक्ष्मदर्शियों परीक्षण के लिए पहले उन्हें लगभग 1/2 इंच घनाकार टुकड़े के रूप में काट लेते हैं। इस टुकड़े को निदर्श कहते हैं। तत्पश्चात्‌ निदर्श एमरी रेगमाल (emery paper) से अच्छी तरह पालिश किया जाता है। इसके बाद पालिश चक्र पर इसे शीशे की तरह चमक दी जाती है। अब निदर्श सूक्ष्मदर्शी परीक्षण के लिए तैयार हो गया। इस रूप में इसे सूक्ष्मदर्शी द्वारा देखने से उसमें विद्यमान छिद्र, विजातीय पदार्थ अथवा धातुमल इत्यादि दिखलाई पड़ते हैं। फलक में पिटवां लोहे का एक सूक्ष्म आलेख (micrograph) दिखाया गया है। इसमें ग्रैफाइट के काले रेशे दिखाई दे रहे हैं। केवल पालिश की हुई सतह से धातु की आंतरिक संरचना नहीं दिखाई पड़ती, इसलिए इसे किसी रासायनिक विलयन से निक्षारित (etch) किया जाता है। निक्षारण के पश्चात्‌ धातु की आंतरिक संरचना दिखाई पड़ने लगती है। फलक में पिटवाँ लोहे का निक्षारित सूक्ष्म आलेख दिखलाया गया है। अन्य चित्रों में क्रमश: मृदु तथा कठोर इस्पात की सूक्ष्म संरचना (micro-structure) देखी जा सकती है।

अब धातुरचना का क्षेत्र बहुत विस्तृत हो गया है और नए नए प्रकार के सूक्ष्मदर्शी उपयोग में लाए जाने लगे हैं। इलेक्ट्रॉन सूक्ष्मदर्शी द्वारा धातुओं की संरचना को एक लाख गुना आवर्धित किया जा सकता है। एक्सरे द्वारा भी धातुओं की आंतरिक संरचना के अध्ययन में बहुत सहायता मिली है।

 इन्हें भी देखें 
 पदार्थ विज्ञान
 धातुकर्म

श्रेणी:पदार्थ विज्ञान
श्रेणी:धातुकर्म
अपोलो ११

thumb|200px|right|अपोलो ११ का कर्मीदल्, बायीं ओर से, नील आर्मस्ट्रांग, कॉलिन्स और बज़ एल्ड्रिन.
अपोलो 11 वह अंतरिक्ष उड़ान थी जिसने चंद्रमा पर पहले इंसान, नील आर्मस्ट्रांग और ऐडविन "बज़" ऐल्ड्रिन जुनियर को 20 जुलाई 1969 को अन्तरराष्ट्रीय समय के अनुसार 20:17:39 बजे उतारा था। संयुक्त राज्य अमेरिका का यह मिशन मानव इतिहास व अन्तरिक्ष अनुसन्धान के इतिहास में एक बडी उपलब्धी के रूप में देखा जाता है।

thumb|200px|left|ऐल्ड्रिन इगल से औज़ार निकालते हुए
19 जुलाई 1969 को मेरिट आइलैंड में स्थित कैनेडी स्पेस सेण्टर लाँच काम्प्लेक्स 39  से उड़ान भरने वाला अपोलो 11 नासा के अपोलो अभियान का पाँचवाँ मानवीय मिशन व तीसरा चन्द्र अभियान था। इसके कर्मीदल के रूप में आर्मस्ट्रांग कमांडर व बज़ एल्ड्रिन लुनार माड्यूल पायलट और माइकल कॉलिन्स कमांड मॉड्युल पायलट थे। आर्मस्ट्रांग और ऐल्ड्रिन चंद्रमा पर ट्रैंक्विलिटी के सागर (Sea of Tranquillity) में उतरे और चाँद पर 21 जुलाई को कदम रखने वाले पहले इंसान बन गए। उनका लुनार मॉड्युल इगल 21 घंटे व 31 मिनट चाँद की प्रष्ठभूमी पर रहा और कॉलिन्स कमांड सर्विस मॉड्युल कोलंबिया में चाँद के ऊपर बने रहे। 24 जुलाई को तीनों अंतरिक्ष यात्री पृथ्वी पर प्रशांत महासागर में उतरे और अपने साथ 21.5 किलोग्राम के चाँद के नमूने लाए।

अपोलो 11 ने अमेरिकी राष्ट्रपति जॉन एफ़. केनेडी का चाँद पर सोवियत युनिन से पहले उतरने का सपना साकार कर दिया जिसकी उन्होने 1961 में गुज़ारिश की थी।

इसके बाद 1969 से 1972 के मध्य में छः अपोलो मिशन चाँद पर भेजे गए जिसमें से पाँच चाँद पर उतरने में सक्षम रहे।

 कर्मिदल 
 पद  अन्तरिक्षयात्री कमाण्डर  नील आर्मस्ट्रांग दूसरी अन्तरिक्ष उड़ान कमाण्ड मॉड्युल पायलट  माइकल कॉलिन्स दूसरी अन्तरिक्ष उड़ान लुनार मॉड्युल पायलट  बज़ एल्ड्रिन दूसरी अन्तरिक्ष उड़ान

इन्हें भी देखें
 चंद्रमा के मिशन की सूची
 नील आर्मस्ट्रांग
 हिडन फिगर्स

 सन्दर्भ 

बाहरी कड़ियाँ
 How Computers Revolutionized Space Travel
 चंद्रमा पर पहले इंसान

श्रेणी:अपोलो अभियान
श्रेणी:अंतरिक्ष अभियान
श्रेणी:अमेरिका के चन्द्र अभियानों की सूची‎
गृहयुद्ध

thumb|200px| गृहयुद्ध के दौरान दो सैनिक अपने ज़ख़्मी साथी को ले जाते हुए]]
thumb|200px|श्रीलंका के गृहयुद्ध के दौरान कुछ लोग जो अपने घर या सम्बन्धी खो बैठे
गृहयुद्ध एक ही राष्ट्र के अन्दर संगठित गुटों के बीच में होने वाले युद्ध को कहते हैं। कभी-कभी गृह युद्ध ऐसे भी दो देशों के युद्ध को कहा जाता है जो कभी एक ही देश के भाग रहे हों। गृहयुद्ध में लड़ने वाले गिरोहों के ध्येय भिन्न प्रकार के होते हैं। कुछ पूरे देश पर नियंत्रण पाकर अपनी मनचाही व्यवस्था लागू करना चाहते हैं, कुछ देश की सरकारी नीतियाँ बदलना चाहते हैं और कुछ देश को विभाजित करके अपने क्षेत्र को स्वतन्त्र बनाना चाहते हैं। गृहयुद्धों अक्सर बहुत घातक होते हैं - लाखों मर सकते हैं, करोड़ों बेघर हो सकते हैं, देश में दशकों तक चलने वाली भयंकर ग़रीबी और भुखमरी फैल सकती है और देश का उद्योग लम्बे अरसे के लिए चौपट हो सकता है। म्यान्मार, अंगोला और अफ़ग़ानिस्तान ऐसे देश हैं जिनका भविष्य कभी बहुत उज्ज्वल माना जाता था लेकिन गृहयुद्ध की चपेट में आने से यह दुनिया के सबसे पिछड़े और असुरक्षित देशों में गिने जाने लगे। गृहयुद्धों के दौरान अक्सर विदेशी ताक़तें भी देश को कमज़ोर पाकर उसमें हस्तक्षेप करने लगती हैं, जैसा की १९७५-१९९० तक चलने वाले लेबनान के गृहयुद्ध में हुआ।Civil wars: internal struggles, global consequencesG - Reference, Information and Interdisciplinary Subjects Series, Marie Olson Lounsbery, Frederic Pearson, University of Toronto Press, 2009, ISBN 978-0-8020-9672-2

 अन्य भाषाओँ में 
'गृहयुद्ध' को अंग्रेजी में 'सिविल वॉर' (civil war), उर्दू में 'ख़ाना-जंगी' (), फ़ारसी में 'जंग दाख़िली' (), अरबी में 'हर्ब अहलिया' (), जर्मन में 'बुअर्गरक्राइग' (Bürgerkrieg) कहते हैं।

 इन्हें भी देखें 
 अमेरिकी गृहयुद्ध
 स्पेनी गृहयुद्ध
 गृहयुद्धों की सूची

 सन्दर्भ 

*
श्रेणी:युद्ध
श्रेणी:राजनीति
श्रेणी:प्रकारानुसार युद्ध
बेसिक आक्सीजन भट्ठी

right|thumb|300px|सन् १९५२ में बनी एलडी भट्ठी जो इस्पात निर्माण में खूब प्रयोग की गयी; अब वियेना के तकनीकी संग्रहालय में है।

इस्‍पात बनाने के लिए बेसिक ऑक्‍सीजन प्रक्रिया (basic Oxygen Steelmaking) मुख्‍यतः सामान्‍य प्रक्रिया है। बेसिक ऑक्‍सीजन फरनेस (या, एल.डी. कनवर्टर) अपवर्तक ब्रिक्‍स के साथ अन्‍दर की ओर नाशपाती के अकार का वेसल लाइन्‍ड फरनेस है। वेसल लाइनिंग टार बोन्‍डेड डोलोमाइट/मेगनेशिया कार्बन या अन्‍य अपवर्तकों का बना होता है। वेसल अपने अक्ष में 360 पर घुम सकता है। वाटर कूल्‍ड लान्‍स की सहायता से ऑक्‍सीजन वेसल में बह जाता है। थोड़ा झुका हुआ कनवर्टर में रद्दी माल के अधिक होने के साथ हीट बढ़ता है और कनवर्टर को सीधा (ठीक) करके गर्म धातु को मिलाया जाता है तत्‍पश्‍वात् लेंस के द्वारा घोल (बाथ) में आक्‍सीजन को दिया जाता है जिसमें आवश्‍यक फ्लक्‍सेज छोड़ा जाता है। कनवर्टर के उपर स्थित बंकर के द्वारा यंत्रवत और सूक्ष्‍म अतिरिक्‍त फ्लक्‍स मिलाया जाता है। 16-18 मिनट के लिए आक्‍सीजन छोड़ने के पश्‍चात एक नमूना लिया जाता है। थर्मोकपल का इस्‍तेमाल कर तापमान को मापा जाता है। टेपिंग साइड में कनवर्टर को टिलटिंग करके इस्‍पात को टेप्‍ड किया जाता है। जब धातु को टेप्‍ड किया जाता है तो ऐलाइंग तत्‍वों को शूट के द्वारा मिलाया जाता है। फ्लोटिंग स्‍लेग को हटाने के लिए चार्जिंग साइड की ओर कनवर्टर को टिल्‍टेड किया जाता है।

 अभिक्रिया 
प्रचालन के दौरान आक्‍सीजन से लोहा का आक्‍सीकरण करने पर लोहा ऑक्‍साइड और कार्बन मनोऑक्‍साइड हो जाता है। लोहा आक्‍साइड तत्‍काल अक्‍सीजन को ट्रैम्‍प तत्‍वों में अन्‍तरण कर देता है। लगभग 2000 डिग्री – 2500 डिग्री सेंटिग्रेड तापमान पर रिएक्‍शन का केन्‍द्र होता है। परिष्‍कृत प्रक्रिया के दौरान कार्बन मनोअक्‍साइड के बढ़ने से पिघला उष्‍मक के अंदर ऐजिटेशन बढ़ता है। आक्‍सीजन से ट्रैम्‍प तत्‍वों का रिएक्‍शन और रिएक्‍शन के केन्‍द्र में लोहा आक्‍साइड बनता है जिससे रिएक्टिव स्‍लेग का निर्माण होता है। प्रचालन के जारी रहने पर गलन के समय कार्बन, फासफोरस, मैंगनीज और सिलिकन का निरन्‍तर कमी होता है। आक्‍सीजन के साथ पाउडर चूना को मिलाने पर शीघ्र स्‍लेग निर्माण होता है जिससे फासफोरस कम हो जाता है। जब वांछित कार्बन कानटेन्‍ट प्राप्‍त किया जाता है तो परिस्‍कृत प्रक्रिया पूर्ण हो जाता है। 

विविध अन्‍य ब्‍लोविग प्रक्रियाएँ जिनका प्रयोग किया जाता है वह निम्‍नवत हैं-

 आक्‍सीजन बाटम ब्‍लोविंग प्रक्रिया 
इस प्रक्रिया में कूल नाजल के नीचे से शुद्ध आक्‍सीजन को उष्‍मक (बाथ) में छोड़ा जाता है। अधिक गहन मिश्रण के कारण लोअर टैप से टेम टाइम में और ग्रेटर आउटपुट में प्रभाव पड़ता है।

 कम्बाइनड ब्‍लोविंग प्रक्रिया 
उपर से ऑक्‍सीजन का ब्‍लोविंग और नीचे से ऑक्‍सीजन का ब्‍लोविंग या इनर्ट गैस जैसे नाइट्रोजन या आर्गन के नीचे क्रियाशील होने पर कम्बाइनड ब्‍लोविंग प्रक्रिया होता है। उपर्युक्‍त प्रक्रियाओं से लाभ है—ब्‍लोविंग साइकल का गतिवर्द्धन (एक्‍सेलरेशन) 25 % तक, उच्‍च लाभ, लेस स्‍लेग, कनवर्टर लाइनिंग लाइफ में सुधार, विशिष्‍ट कमपोजिशन को प्राप्‍त करने में शुद्धता में वृद्धि धब्‍बा को कम करना। बेसिक ऑक्‍सीजन फरनेस में उत्‍पादित इस्‍पात निरंतर ढलाई (कास्टिंग) या इनगाट टीमिंग के लिए भेजा जाता है।

श्रेणी:धातुकर्म
अतिचालकों का वर्गीकरण

right|thumb|300px|YBCO की संरचना - यिट्रिअम, बेरियम या कॉपर के आक्साइडों को YBCO कहते हैं। YBCO टाइप-२, अपरम्परागत, उच्चतापीय अतिचालक हैं।

अतिचालक पदार्थों का वर्गीकरण कई प्रकार से किया जा सकता है-

 भौतिक गुण के आधार पर 
 टाइप-१ अतिचालक
 टाइप-२ अतिचालक
the base magnetic field superconductor are two type 1 type 2 type.
1 type -those superconductor comlete the meisser effect.
2 type-those superconductor incomplete the meisser efect.

 रासायनिक संरचना के आधार पर 
 तत्व - कुछ तत्त्व (जैसे पारा, कैडमिअम, सीसा (लेड), जस्ता, टिन, अलुमुनियम, इरिअम, प्लेटिनम) आदि कम ताप पर अतिचालकता प्रदर्शित करते हैं। कुछ अन्य तत्त्व बहुत अधिक दाब पर अतिचालकता की अवस्था में जाते हैं (जैसे- आक्सीजन, फॉस्फोरस, गंधक, जर्मेनियम, लोहा, आदि)। कुछ पतली झिल्ली (लेयर) के रूप में ही अतिचालकता दिखाते हैं (जैसे टंगस्टन, बेरिलिअम, क्रोमिअम आदि)। और कुछ तत्त्व अब तक किसी भी रीति से अतिचालक अवस्था में नहीं ले जाये जा सके हैं (जैसे- रजत, ताँबा, स्वर्ण, तथा विरल गैसें, हाइड्रोजन आदि)

 मिश्रधातुएँ - जैसे नायोबियम-टाइटेनियम (NbTi), लोल्ड-इण्डियन (AuIn) तथा यूरेनियम-रोडियम-जर्मेनियम (URhGe)

 कार्बनिक यौगिक (फुलरेंस, नैनोट्यूब्स आदि)

 लोहे और ताँबे के आक्साइड

 सिरैमिक - YBCO अर्थात् यिट्रियम, बेरियमन, कॉपर के आक्साइड, जो अधिक ताप पर अतिचालकता प्रदर्शित करते हैं।

 विधि के आधार पर 
 परम्परागत अतिचालक - जिनकी अतिचालकता को BCS सिद्धान्त से व्याख्या कर सकते हैं।

 अपरम्परागत अतिचालक - जिनके अतिचालकता की अभी तक संतोषजनक व्याख्या नहीं की जा सकी है।

 संक्रमण ताप के आधार पर 
 लघुतापीय अतिचालक (low temarature superconductor) - जिनका संक्रमण ताप ७७ डिग्री केल्विन से कम हो ;

 उच्चतापीय अतिचालक (high temarature superconductor)) - जिनका संक्रमण ताप ७७ डिग्री केल्विन से अधिक हो ;

श्रेणी:अतिचालकता
माइसनर प्रभाव

300px|right|thumb|माइसनर प्रभाव का आरेख - चित्र में चुम्बकीय-क्षेत्र-रेखाओं को तीर से दिखाया गया है। देख सकते हैं कि जब गोलाकार पदार्थ क्रांतिक ताप से नीचे आने के कारण अतिचालक हो गया है तब क्षेत्र-रेखाएँ गोले से होकर नहीं जा रही हैं।
जब कोई पदार्थ अपने क्रांतिक ताप से नीचे आकर अतिचालक अवस्था को प्राप्त होता है तो इसके अन्दर चुम्बकीय क्षेत्र शून्य हो जाता है। इसे माइसनर प्रभाव (Meissner effect) कहते हैं। इस परिघटना की खोज जर्मनी के भौतिकशास्त्री वाल्थर माइसनर (Walther Meissner) तथा रॉबर्ट आक्सेनफिल्ड (Robert Ochsenfeld) ने सन् १९३३ में की थी। 

परमाणु में इलेक्ट्रॉन अंडाकार पथ में परिक्रमा करते हैं और इस दृष्टि से वे चुंबक जैसा कार्य करते हैं। बाहरी चुंबकीय क्षेत्र से इन चुंबकों का आघूर्ण (मोमेंट) कम हो जाता है। दूसरे शब्दों में, परमाणु विषम चुंबकीय प्रभाव दिखाते हैं। यदि  किसी पदार्थ को उपयुक्त चुंबकीय क्षेत्र में रखा जाए तो उस सुचालक का आंतरिक चुंबकीय क्षेत्र नष्ट हो जाता है, अर्थात् वह एक विषम चुंबकीय पदार्थ जैसा कार्य करने लगता है। तलपृष्ठ पर बहने वाली विद्युत धाराओं के कारण आंतरिक क्षेत्र का मान शून्य ही रहता है। इसे माइसनर का प्रभाव कहते हैं। यदि अतिचालक पदार्थ को धीरे-धीरे बढ़ने वाले चुंबकीय क्षेत्र में रखा जाए तो क्षेत्र के एक विशेष मान पर, जिसे देहली मान (थ्रेशोल्ड वैल्यू) कहते हैं, इसका प्रतिरोध पुनः अपने पूर्व मान के बराबर हो जाता है।

 बाहरी कड़ियाँ 

 Maglev Trains Audio slideshow from the National High Magnetic Field Laboratory discusses magnetic levitation, the Meissner Effect, magnetic flux trapping and superconductivity.
 Meissner Effect (Science from scratch) Short video from Imperial College London about the Meissner effect and levitating trains of the future.
 Introduction to superconductivity Video about Type 1 Superconductors: R=0/Transition temperatures/B is a state variable/Meissner effect/Energy gap (Giaever)/BCS model.
 Meissner Effect (Hyperphysics)
 Possible root of the Meissner effect

श्रेणी:अतिचालकता
श्रेणी:क्वांटम चुम्बकत्व
ट्रस

right|thumb|300px|एक पुल के नीचे बनी 'ट्रस संरचना'
आर्किटेक्चर और संरचना इंजीनियरी में ट्रस (truss) एक ऐसी संरचना होती है जो एक या एक से अधिक त्रिकोणीय इकाइयों से मिलकर बनी होती है। ये इकाइयाँ सरल अवयवों से बनी होतीं है और इनके सिरे परस्पर 'नोड' पर जुड़े होते हैं। सभी वाह्यबल और प्रतिक्रियाएँ (रिएक्शन) इन्ही नोडों पर लगते है और यहाँ से अवयवों में टेन्साइल या कम्प्रेसिव (तन्य या संपीडक) बल के रूप में प्रकट होते हैं।

'एकतलीय ट्रस' (planer truss) वह ट्रस होती है जिसके सभी अवयव और नोड द्विबीमीय समतल में होते है जबकि 'स्पेस ट्रस' के अंदर मेंबर और नोड्स त्रिबिम के अंदर होते है।

 ट्रस की विशेषताएँ 
ट्रस के अंदर प्लेन मेंबर्ज़ होते है जो की जॉइंटो के द्वारा एक दूसरे से जुड़े होते है। 
ट्रस का आकर त्रिकोणीय इसलिए होता है क्यूकी एस आकर के अंदर सबसे जयदा स्थिरता होती है।

 ट्रस के प्रकार 
 पिच्ड ट्रस-यह ट्रस मकानो की छत मे प्रयोग की जाती है,
 परल्एल कॉर्ड ट्रस ओर फ्लॅट ट्रस-यह मकानो के फ्लूरो मे प्रयोग की जाती है।

 प्रॅट ट्रस 
top|100px|Pratt Truss
एस ट्रस के अंदर वर्टिकल मेंबर कंप्रेशन (दवाव) को सहते है जबकि हॉरिज़ाँटल मेंबर (किछाव) को।

 बाउस्रिंग ट्रस 

एन ट्रसस का प्रियोग आर्च्ड ब्रिड्जस (पुल) मे किया जाता है। दूसरे विश्व युध के दौरान इसका काफ़ी प्रियोग हुआ था

 नर छड़ कैंची (किंग पोस्ट ट्रस) 
left|100px|King Post Truss

 मादा छड़ कैंची (क्वीन पोस्ट ट्रस) 
left|100px|Queen Post Truss

 लेंटिकूलेर ट्रस 
thumb|200px|वाटरविल्ले सेतु (Waterville Bridge)

 टाउन लॅटीस ट्रस 
left|100px|लैटिस  ट्र्स

 चित्र 

 इन्हें भी देखें 
 छत के ट्रस
 ट्रस सेतु

 बाहरी कड़ियाँ 
 Historic Bridges of Michigan and Elsewhere With a focus on metal truss bridges, this site provides photos, information, maps, and links
 "Preventing Injuries and Deaths of Fire Fighters Due to Truss System Failures," National Institute for Occupational Safety and Health, Accessed September 13, 2007
 Classical Truss Theory
 An Introduction to Historic Truss Bridges
 Truss bridge designer simulation (requires Java)
 Web-based 2D Truss Analysis Program (requires Flash)
 Web-based 3D Truss Analysis Program (requires Flash)
 Trusses in 20th-century architecture
 Structural Building Components Association
 American Lenticular Truss Bridges

श्रेणी:सिविल अभियान्त्रिकी
विद्युत चाप भट्ठी

right|thumb|300px|विद्युत चाप भट्ठी का योजना-आरेख

विद्युत चाप भट्ठी (Electric arc furnace) में विद्युत्‌ चाप द्वारा उत्पन्न ऊष्मा का उपयोग किया जाता है। चाप दो इलेक्ट्रोडों के बीच उत्पन्न की जाती है, अथवा इलेक्ट्रोड एवं धान (charge) के बीच। 

इन भट्ठियों में प्रतिरोध भट्ठियों की अपेक्षा अधिक ऊष्मा उत्पन्न जा सकती है। ये भट्ठियाँ मुख्यतया लौहिक धातुओं, अथवा उनकी मिश्रधातुओं को पिघलाने के लिए काम में आती हैं। इनका संभरण (supply) कम वोल्टता तथा अधिक धारा का होता है। अत:, इसे सामान्य संभरण से विशेष परिणामित्र (transformer) द्वारा प्राप्त किया जाता है। इलेक्ट्रोड, सामान्यत:, कार्बन के होते हैं, परंतु बहुत सी भट्ठियों में उपयुक्त धातु के भी बने होते हैं, जो चाप उत्पन्न होने पर धीरे धीरे स्वयं भी उपयुक्त हो जाते हैं। धारा प्रवाहित होने पर चाप द्वारा, इलेक्ट्रोड के सिरे धीरे-धीरे क्षत हो जाते हैं। इस प्रकार चाप की लंबाई बढ़ जाती है और चाप बुझ भी जा सकती हैं। अत:, इन भट्ठियों में एलेक्ट्रोडों को धीरे धीरे आगे बढ़ाने की व्यवस्था भी करती है।

 इन्हें भी देखें 
 विद्युत भट्ठी

 बाहरी कड़ियाँ 
 Recognition of first foundry as historical site
 Home made small scale arc furnace using a welder (Caution with experiments!)
 Electric Arc Furnace module at steeluniversity.org, including a fully interactive simulation
 Process models demonstrate the EAF operation and control (MPC)
 YouTube video of a small EAF in New Zealand

श्रेणी:औद्योगिक भट्ठी
श्रेणी:इस्पात निर्माण
प्रेरण भट्ठी

right|thumb|प्रेरण क्वायल द्वारा एक पाइप को गर्म करके लाल किया गया है। प्रेरण कुण्डली स्वयं जल से ठण्डा की जा रही है। कुण्डली का चालक खोखली नली का बना है जिसमें जल भेजकर उसे ट्ण्डा किया जा रहा है।
प्रेरण भट्ठियाँ (Induction furnaces), प्रेरण (electromagnetic induction) के सिद्धांत पर कार्य करती है। परिणामित्र की भाँति, इसमें भी दो अंशक (coil) होते हैं, प्राथमिक और द्वितीयक। प्राथमिक में वोल्टता आरोपित होने पर द्वितीयक में वोल्टता प्रेरित हो जाती है। यदि द्वितीयक का लघु परिपथन कर दिया जाए, तो प्रतिरोध कम होने पर उसमें अत्यधिक धारा प्रवाहित हो जाती है। इसी सिद्धांत पर इस भट्ठी में भी प्राथमिक कुंडली को संभरण (supply) से संबद्ध कर दिया जाता है और द्वितीयक में जो स्वयं धान के रूप में होती है, अत्यधिक धारा प्रेरित हो जाती है, जिससे थान पिघल जाता है। 

इस भट्ठी में भी ऊष्मा सीधे धान में ही उत्पन्न होती है और इसलिए उसका अधिकतम सीधे धान में ही उत्पन्न होती है और इसलिए उसका अधिकतम उपभोग होना संभव है। परंतु इन भट्ठियों में केवल वही धातु पिघलाई जा सकती है जो चार्ज के रूप में लघुपरिपथित द्वितीयक बन सके। इन भट्ठियों में किसी वस्तु के विशिष्ट भाग को सापेक्षतया अधिक गरम कर सकना भी संभव है। इस प्रकार ये गियर (gear) को दृढ़ (harden) करने के उपयोग में तथा ऊष्मा उपचार (heat treatment) के लिए बहुत प्रयोग की जाती है। इन भट्ठियों को, सामान्यत:, उच्च आवृत्ति (high frequency) संभरण से संभरित किया जाता है, जिससे अधिक ऊष्मा उत्पन्न हो सके। 10,000 साइकिल प्रति सेकंड की आवृत्ति का प्रयोग सामान्य है, जो साधारणतया इलेक्ट्रॉनिकी युक्तियों (electronic devices) द्वारा प्राप्त की जाती है।

 इन्हें भी देखें 
 विद्युत भट्ठी

 बाहरी कड़ियाँ 
  "How Induction Furnace Are Making It Hot For The Axis" , November 1943, Popular Science detailed article on the basics with numerous illustrations

श्रेणी:औद्योगिक भट्ठी
ख़ुजन्द

thumb|230px|ख़ुजन्द में स्थित सुग़्द ऐतिहासिक संग्राहलय
thumb|230px|ख़ुजन्द चौक
ख़ुजन्द (ताजिकी: Хуҷанд, , ख़ुजन्द; रूसी: Худжанд, ख़ुदझ़न्द), जो १९३६ तक ख़ोदजेंद के नाम से और १९९१ तक लेनिनाबाद (Ленинобод, ) के नाम से भी जाना जाता था, मध्य एशिया के ताजिकिस्तान देश का दूसरा सबसे बड़ा शहर और उस राष्ट्र के सुग़्द प्रान्त की राजधानी है। यह नगर सिर दरिया के किनारे फ़रग़ना वादी के मुख पर स्थित है। ख़ुजन्द की आबादी १९८९ की जनगणना में १.६ लाख थी लेकिन २०१० में घटकर १.४९ लाख हो गई। यहाँ के अधितर लोग ताजिक समुदाय से हैं और ताजिकी फ़ारसी बोलते हैं।

 नाम का उच्चारण 
'ख़ुजन्द' शब्द में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है।

 इतिहास 
प्राचीनकाल में ख़ुजन्द का ईरान के साथ सम्बन्ध रहा है और बहुत से मशहूर प्राचीन फ़ारसी कवि और वैज्ञानिक इस शहर से आए हैं। इस्लाम के आगमन के बाद ८वीं सदी ईसवी में अरबों ने इस शहर पर क़ब्ज़ा कर लिया और बाद में उभरने वाले मंगोल साम्राज्य का देर तक डटकर मुक़ाबला किया। तुर्की-मंगोल मूल के तैमूरी साम्राज्य की स्थापना के बाद ख़ुजन्द उसका भाग बना। १८६६ में रूसी साम्राज्य मध्य एशिया में फैल रहा था और उसने ख़ुजन्द ख़ानत की सीमाओं को पीछे खदेड़ दिया। आगे चलकर बाक़ी ताजिकिस्तान के साथ यह नगर भी सोवियत संघ का भाग रहा, जिसने २७ अक्टूबर १९३९ को अपने राष्ट्रपिता लेनिन के सम्मान में ख़ुजन्द शहर का नाम बदलकर लेनिनाबाद कर दिया। जब १९९२ में सोवियत संघ टूट गया तो लेनिनाबाद का नाम वापस ख़ुजन्द रख दिया गया।

 मौसम 
ख़ुजन्द का मौसम रेगिस्तानी है - गर्मियाँ लम्बी होती हैं और सर्दियाँ छोटी, हालांकि सर्दियों में यहाँ कभी-कभी बर्फ़ पड़ती है। महीने के हिसाब से औसत मौसम इस प्रकार है:

 इन्हें भी देखें 
 ताजिकिस्तान
 सुग़्द प्रान्त

 सन्दर्भ 

श्रेणी:ताजिकिस्तान के शहर
श्रेणी:मध्य एशिया के शहर
श्रेणी:सुग़्द प्रान्त
श्रेणी:ताजिकिस्तान
श्रेणी:फ़रग़ना वादी